Lav et referat af nedenstående tekst:

Tekst:
Den maritime branche har længe arbejdet på at blive CO2-neutral, og skibsrederne er underlagt flere miljøkrav, som vil blive skærpet yderligere fremover. Nu kan en ny opfindelse fra Aalborg hjælpe søfarten på vej til en mere klimavenlig fremtid. Virksomheden Alfa Laval i Aalborg har tirsdag præsenteret en enhed, der kan omdanne overskydende varme til elektricitet. Enheden kaldes E-PowerPack, og den kan bruges til alle typer store skibe, som for eksempel krydstogt- og containerskibe. -	Vi har udviklet den, fordi den grønne omstilling betyder meget for os i Alfa Laval, og det er en stor problemstilling for vores kunder, skibsrederne, siger Danny Ingemann, der er salgschef i Alfa Laval. Maksimal udnyttelse af energi Overskudsvarme er en energikilde, som allerede findes ombord på skibene, og den tegner sig for halvdelen af energien fra forbrændt brændstof. Alligevel er det indtil nu en underudnyttet energikilde. -	Man siger, at en hovedmotor spilder cirka halvdelen af den energi, der bliver ført ind i den. Men med den nye teknologi, som vi er med til at udvikle her, så kan man genanvende mere og mere af det og bruge det til at skabe energi, siger Danny Ingemann fra Alfa Laval. Det er en såkaldt Organic Rankine Circle-teknologi, der bruges i processen, når energien dannes fra overskudsvarme. Ved hjælp af teknologien kan man omdanne den overskydende varme fra varmekilder fra 75 grader og op til 550 grader ren elektrisk strøm. De første E-PowerPacks er allerede i produktion hos Alfa Laval i Aalborg.

Referat:
En ny løsning fra virksomheden Alfa Laval i Aalborg kan omdanne overskydende varme på et skib til elektricitet.